Aeroport de Tenerife Sud

L'Aeroport de Tenerife Sud o Aeroport Internacional Reina Sofia (codi IATA: TFS, codi OACI: GCTS) és un aeroport d'Aena que es troba en el municipi de Granadilla de Abona, a 60 km de la capital de l'illa, molt a prop de les localitats costaneres d'El Médano i Los Abrigos. A finals del 2015 i des de la seva inauguració, havien passat per les seves instal·lacions un total de 249.453.264 passatgers. L'any 2015 (l'últim any del qual es tenen estadístiques completes), l'aeroport va registrar un moviment de 9.117.514 de passatgers. És el segon aeroport amb major tràfic de passatgers de l'arxipèlag canari i el setè d'Espanya. La suma de passatgers dels dos aeroports de l'illa, converteixen Tenerife en l'illa que congrega el major moviment de passatgers de les Canàries, amb un total de 12.932.830 passatgers l'any 2015, a través dels seus dos aeroports: l'Aeroport de Tenerife Sud i l'Aeroport de Tenerife Nord. L'Aeroport de Tenerife Sud és el primer aeroport turístic espanyol de la xarxa d'Aena, amb un 92% de passatgers que viatja per aquest motiu. El 2011, va rebre 8.656.487 viatgers i va realitzar 58.093 operacions. El 2014 va ser el tercer aeroport més rendible de la xarxa d'Aena, amb un benefici de més de 73 milions d'euros. Història A la fi dels seixanta, amb motiu de la visita del ministre de l'Aire a les obres de l'Aeroport de Tenerife (avui Tenerife Nord), les autoritats insulars van plantejar la necessitat de triar un nou emplaçament a causa dels inconvenients de caràcter meteorològic que impedien a l'aeroport existent reunir les condicions tècniques adequades. Amb el suport del Ministeri a aquesta proposta, el Cabildo Insular de Tenerife va iniciar la compra de terrenys en els municipis de Granadilla i San Miguel de Abona. El 29 de maig de 1970, es va declarar d'utilitat pública i urgent el lloc de construcció. L'estiu de 1973, el projecte va ser adjudicat per 450 milions de pessetes. Al llarg de 1976 es van adjudicar successivament les obres del carrer de rodament i enllaços, la central elèctrica, el moviment de terres i urbanització de l'àrea de la terminal. I durant el 1977 es van adjudicar finalment les obres de la torre de control, la instal·lació de l'abalisament de la pista principal, el carrer de rodament i l'edifici terminal. La col·lisió del 1977 en Los Rodeos i la seva obertura el 23 d'octubre de 1978 van donar un impuls fortíssim a l'aeroport (un milió de passatgers en el primer any). L'avió inaugural va ser un Mystère de la Subsecretaria de Aviación Civil en el qual viatjava Sa Majestat la Reina Sofia. Connecta l'illa amb centenars de destinacions, especialment del Regne Unit, Alemanya i Itàlia, a més de vols a altres punts d'Espanya, Europa, Amèrica i Àfrica. Cal destacar l'absència gairebé total de vols interinsulars des d'aquest aeroport. Es troba a uns 60 quilòmetres de Santa Cruz de Tenerife i a 20 minuts de les localitats turístiques de Los Cristianos i Playa de las Américas. Es complementa amb l'Aeroport Internacional de Los Rodeos, situat al nord de l'illa i que està orientat al tràfic inter-insular i nacional, encara que també posseeix vols intercontinentals. Forma part de la Xarxa d'Aeroports Nacionals, gestionats per AENA. Recentment ha sofert una sèrie de remodelacions que converteixen a una de les principals portes d'accés a l'arxipèlag, en un lloc còmode i modern; es van presentar el juny de 2007 i van costar més de 6.000 milions de pessetes. L'aeroport de Tenerife Sud roman en funcionament les 24 hores del dia. En l'actualitat, ofereix més d'un centenar de connexions i la seva major activitat queda registrada cada divendres de la setmana i durant la temporada d'hivern. Més de 150 companyies operen en les seves instal·lacions. Ampliació La nova terminal de 21.400 m² està en funcionament des de mitjan 2009, la qual cosa ha permès augmentar la capacitat de sortides de 3.000 a 4.400 passatgers. La inversió que s'ha destinat és de 30,1 milions d'euros. L'immoble està alineat amb l'actual i compta amb una planta baixa destinada al pati de sortides, túnel de servei, zona d'instal·lacions i serveis generals; una planta de passatge per a facturació amb 32 mostradors, oficines per a companyies aèries i comercials, i una altra planta per ampliar, en un futur, la zona d'embarcament, amb la possibilitat de construir zones públiques o d'oficines en una planta superior. La construcció d'una passarel·la que connecta el nou edifici i la terminal actual permetrà al passatger entrar directament al vestíbul de facturació o accedir a la zona d'embarcament, passant el corresponent control de seguretat. Una nova sala de trànsits substituirà a l'actual que deixarà l'espai per al nou control de seguretat. L'aeroport comptarà també amb un sistema d'aterratge instrumental per a les aeronaus, adjudicat per 1,1 milions d'euros. Les obres previstes fins a 2020 són l'ampliació de l'Àrea Terminal amb un edifici de 100.000 m² i cinc plantes, atenent a 7.500 passatgers a l'hora i amb una inversió de 425 milions d'euros. En aquestes futures ampliacions es troba una nova pista de vol (AENA ja ha dissenyat el projecte bàsic amb 3.200 metres de llarg i 60 d'ample, la qual cosa permetrà assolir fins a 96 operacions a l'hora, més del doble de la capacitat actual) i rodament, l'ampliació de la zona d'embarcament i un sistema d'aproximació d'aterratges en condicions meteorològiques adverses. A tot el que s'ha dit, s'ha unit en el segon semestre de 2008 l'obertura d'un nus de comunicacions més avançat amb l'anomenada Autopista del Sud (TF-1). Aerolínies i destinacions Destinacions i aerolínies de Tenerife Sud Clima Serveis de l'Aeroport Tenerife Sud Cafeteries/Restaurants Touroperadores Serveis Bancaris Sala de reunions Sales de lloguer per a recepcions, conferències, rodes de premsa, cursos i reunions de treball. Sales vip Serveis de catering, premsa i informació personalitzada. Àrea de jocs infantils Comissaria de Policia Capella oratori multiconfessional Oficina de correus Objectes perduts Serveis d'Informació Compta amb 7 punts de Serveis d'informació per a prestar ajuda i orientació als passatgers. (1)Informació de l'Aeroport (2) Air Europa, (3) Ground Force, (4) Persones amb mobilitat reduïda, (5) Iberia, (6) Servisair (7) Informació turística / Cabildo Insular de Tenerife. Atenció a persones amb Mobilitat reduïda En compliment del Reglament (CE) 1107/2006 del Parlament Europeu, s'engega a partir del 26 de juliol de 2008 en tots els aeroports europeus un servei d'atenció als passatgers amb mobilitat reduïda. Referències